کشمیر میں محرم کے جلوسوں پر بھی پابندی عائد

محرم کا جلوس نکالنے والے عزاداروں پر پیلٹ گنوں کی فائرنگ اور آنسو گیس شیلنگ سے متعدد عزادار زخمی ہوگئے۔

خبر کا کوڈ: ۴۴۱۲۴۴

تاریخ: ۰۸ آذر ۲۰۱۹ - ۰۹:۱۶

رسا نیوز ایجنسی کی رپورٹ کے مطابق ھندوستانی حکومت نے کشمیر میں محرم کے جلوسوں پر بھی پابندی عائد کردی، پابندیاں توڑ کر محرم کا جلوس نکالنے والے عزاداروں پر پیلٹ گنوں کی فائرنگ اور آنسو گیس شیلنگ سے متعدد عزادار زخمی ہوگئے۔

ھندوستانی کے زیر انتظام کشمیر میں بھارت کی ظالمانہ پابندیوں اور لاک ڈاؤن کو 34 روز گزر گئے۔

ھندوستانی انتظامیہ نے محرم کے جلوسوں پر بھی پابندی لگائی لیکن کرفیو، بندشوں اور پابندیوں کو توڑتے ہوئے امام حسین کے ماننے والوں نے سری نگر میں جلوس نکالا۔

جلوس کو آگے بڑھنے سے روکنے کے لیے بھارتی فوج نے جلوس کے شرکاء پر پیلٹ گنوں کی فائرنگ اور آنسو گیس شیلنگ کی جس سے متعدد عزادار زخمی ہو گئے۔

ھندوستانی فورسز نے جلوس کی کوریج کرتے صحافیوں پر بھی تشدد کیا اور ان کے کیمرے توڑ دیئے۔